עבדאללה ברגותי

עבדאללה ברגותי (בערבית: عبدالله البرغوثي, בתעתיק מדויק: עבדאללה אלברע'ות'י; נולד ב-1972) הוא טרוריסט פלסטיני, ממפקדי הזרוע הצבאית של חמאס ביהודה ושומרון. החל מנובמבר 2004 הוא מרצה עונש של 67 מאסרי עולם בישראל.

ביוגרפיה
ממוזער|חלק מהספרים שכתב ברגותי בזמן שישב בבית הסוהר
ברגותי נולד בשנת 1972 בכווית. לאחר מלחמת המפרץ, שבה נלחם כנגד הכוחות האמריקאים ונעצר על ידיהם, עבר יחד עם משפחתו לעמאן, שם השלים את לימודי התיכון. בשנת 1991 עבר לדרום קוריאה והחל ללמוד ספרות קוריאנית על מנת לרכוש את השפה. לאחר שרכש את השפה למד הנדסת אלקטרוניקה, אך לא השלים את לימודיו. במהלך שהותו בקוריאה התחתן עם אישה קוריאנית וחזר איתה לעמאן, אך נפרד ממנה מכיוון שלא הסכימה שיישא אישה נוספת.

 פעילות חבלנית 
עם הגעתו לאזור יהודה ושומרון, בשנת 1999, הוא ניצל את השכלתו ההנדסית וייצר עשרות קילוגרמים של חומרי נפץ ומטעני חבלה עבור גדודי עז א-דין אל-קסאם, הזרוע הצבאית של החמאס. וכן שימש מדריך לייצור מטעני חבלה והכשיר פעילים מארגונים שונים.

ברגותי אחראי לביצוען של עשרות התקפות טרור ופיגועים כנגד ישראלים, ובהן הפיגוע במסעדת סבארו בירושלים באוגוסט 2001; פיגוע ההתאבדות הכפול במדרחוב בן יהודה בדצמבר 2001; הפיגוע בקפה מומנט במרץ 2002; הפיגוע במועדון השפילד קלאב בראשון לציון במאי 2002; הפיגוע באוניברסיטה העברית בהר-הצופים ביוני 2002; הפיגוע ברחוב אלנבי בתל אביב בספטמבר 2002; הפיגוע בחוות הדלק והגז פי גלילות; הנחת מטענים על פסי הרכבת ברמלה ובלוד. בפיגועים אלו נרצחו 66 בני אדם ונפצעו כ-500.(כתבי טענות יהודה) 3380/03 התביעה הצבאית - ב"כ עו"ד מיכאל קוטליק נ' עבדאללה ע׳אלב עבדאללה ברגותי (ג׳מל) (נבו 29.5.2003) (ארכיון), (פסיקה צבאית יהודה) 380/03 התביעה הצבאית נ' עבדאללה ע'אלב עבדאללה ברגותי (נבו 30.11.2004)Compiled from, n. d. (2004, Dec 01). WORLD BRIEFS: [HOME EDITION 1]. Newsday Retrieved from https://www.proquest.com/newspapers/world-briefs/docview/279872647/se-2

 מעצר, משפט ומאסר 
ברגותי נעצר במרץ 2003, ולאחר חקירתו נשפט ובנובמבר 2004 נדון ל-67 מאסרי עולם.

במשפטו, ברגותי לא הביע כל חרטה על מעשיו, האשים את ישראל והביע צער על שלא ניתנה לו ההזדמנות להרוג יהודים נוספים.חסן יוסף, מסעב. "מעצר הגנתי ". בן החמאס, מודן, 2010, עמ’ 216-207. פסיק, הספרייה הדיגיטלית בגזר דינו כתבו השופטים: "מבול הטרור הרצחני שהנאשם פתח בו היה אחד מהחמורים ביותר בהיסטוריה רוויית הדמים בתולדות המדינה".Myre, G. (2004, Dec 01). World briefing middle east: Israel: Hamas bombmaker gets 67 life terms. New York Times השופטים הוסיפו "הנאשם לא הביע כל חרטה, אלא התגאה בכך שהכשיר עשרות מהנדסים, אשר הוא מקווה כי יגרמו לפיגועים קשים הרבה יותר מאלה שחוללו על ידו". בנוסף ציינו השופטים כי הנאשם אמר בבית המשפט: "ארגון חמאס יגרום להתפרקות מדינת ישראל, בהתאם לחזונו של אחמד יאסין".

בראיון לתוכנית 60 דקות בשנת 2009 נשאל ברגותי כיצד הוא מרגיש לאחר שהיה אחראי להרג של 66 אנשים. הוא ענה "אני מרגיש רע, כי המספר הוא רק 66", והוסיף "אני מרגיש רע כי אני רוצה עוד".Hutchinson, B. (2006, Apr 14). PALESTINIAN'S SORRY - THAT HE ONLY KILLED 66. New York Daily News Retrieved from https://www.proquest.com/newspapers/palestinians-sorry-that-he-only-killed-66/docview/306015223/se- 2

 עסקאות שחרור 
בשנת 2009, כחלק מהמגעים לשחרורו של החייל החטוף גלעד שליט, עלה שמו של עבדאללה ברגותי כאחד מהמועמדים לשחרור בעסקת השבויים, אך עקב התנגדות ישראל לא נכלל בעסקה שנחתמה באוקטובר 2011.Koopmans, O. (2011, Oct 12). EXTRA: Marwan barghouti not to be released, israeli minister says. McClatchy - Tribune Business News Retrieved from https://www.proquest.com/wire-feeds/extra-marwan-barghouti-not-be-released-israeli/docview/897162113/se-2אלדר, ש (2024). יחיא סינוואר - מנהיג חדש קם לתחייה. חמאס: מתנועה חברתית לפשעי מלחמה, עמ’ 38-21 באוקטובר 2015 פורסם שבזמן מאסרו הוא ממשיך לקבל משכורת מהרשות הפלסטינית וכי עד 2015 קיבל יותר מרבע מיליון שקלים.

במהלך גיבוש עסקת החטופים הראשונה בנובמבר 2023Parker, Claire, Shira Rubin, and Hazem Balousha. 2024. “Biden Hails Cease-Fire Developments; Hamas, Israel Downplay Progress.” Washington Post, February 27. וכן לפני העסקאות לשחרור חטופים בינואר ובאוקטובר 2025, שוב עלה שמו כמועמד לשחרור, במסגרת עסקת חליפין.

קישורים חיצוניים

 הספר "נסיך הצל, מהנדס בדרכים", מאת עבדאללה ברגותי, באתר ארכיון האינטרנט 


הערות שוליים

קטגוריה:פעילי חמאס
קטגוריה:אסירים ביטחוניים בישראל
קטגוריה:מורשעים ברצח בישראל
עבדאללה
קטגוריה:סופרים פלסטינים
קטגוריה:פלסטינים שנולדו ב-1979
קטגוריה:כוויתיות שנולדו במאה ה-20